Richie Ginther je pokojni ameriški dirkač Formule 1. Debitiral je v sezoni 1960 na Veliki nagradi Monaka s Ferrarijem. Največji uspeh kariere je dosegel v sezoni 1965 , ko je s Hondo na zadnji dirki sezone za Veliko nagrado Mehike dosegel svojo edino zmago, ob tem pa je v karieri dosegel še trinajst uvrstitev na stopničke. Po sezoni 1967 se je upokojil. Leta 1989 je umrl v Franciji zaradi srčnega napada.